stanford-oval/wikipedia huggingface dataset:
อ่าวเม็กซิโก
ชื่อ

ตัวอ่าวทั้งหมดรู้จักกันในชื่อ "อ่าวเม็กซิโก" แม้ว่าไม่มีพิธีสารอย่างเป็นทางการเกี่ยวกับการตั้งชื่อน่านน้ำสากลเป็นการทั่วไป ชื่อนี้ได้รับการรับรองอย่างเป็นทางการจากองค์การอุทกศาสตร์สากล ซึ่งมุ่งหมายที่จะกำหนดมาตรฐานชื่อคุณลักษณะทางทะเลระหว่างประเทศเพื่อวัตถุประสงค์บางประการ และนับประเทศที่อยู่ติดกับอ่าวทั้งสามประเทศเป็นรัฐสมาชิก ชื่อนี้มาจากเมชิกา (Mexica) ศัพท์ภาษานาวัตล์ของชาวแอซเท็ก
แผนที่ช่วงต้นคริสต์ศตวรรษที่ 16 ของฮวน เด ลา โกซากับ Martin Waldseemüller วาดตัวอ่าวแต่ไม่ระบุชื่อ แผนที่ใน ค.ศ. 1584 ของอับราฮัม ออร์ทีเลียสระบุเป็น "ทะเลทางเหนือ" (Sea of the North; Mare de Nort) เอร์นัน กอร์เตสก็เรียกอ่าวนี้ด้วยชื่อเดียวกัน (Mar del Norte) ส่วนนักสำรวจชาวสเปนคนอื่น ๆ เรียกอ่าวนี้เป็น "อ่าวฟลอริดา" (Golfo de Florida; Gulf of Florida) หรือ "อ่าวกอร์เตส" (Golfo de Cortés)แผนที่ยุโรปช่วงแรกฉบับอื่น ๆ เรียกอ่าวนี้เป็น "อ่าวนักบุญไมเคิล" (Sinus S. Michaelis) "อ่าวยูกาตัน" (Golfo de Iucatan), "ทะเลยูกาตัน" (Mare Iuchatanicum), "อ่าวเกรตแอนทีลลีส" (Sinus Magnus Antillarum), "ทะเลคาทัย" (Mare Cathaynum) หรือ "อ่าวนิวสเปน" (Gulf of New Spain; Golfo de Nueva España)
แผนที่เดินเรือของอังกฤษใน ค.ศ. 1700 ระบุพื้นที่อ่าวเป็น "อ่าวใหญ่แห่งเม็กซิโก" () มีขอบเขตติดกับดินแดนของสเปนทางตะวันตกและใต้ และดินแดนของอังกฤษทางเหนือและตะวันออก
แผนที่เดินเรือของอังกฤษใน ค.ศ. 1775 ระบุเป็น "อ่าวเม็กซิโก" () ขณะนี้ได้นิยามคำว่า "เม็กซิโก" ให้เป็นชื่ออื่นสำหรับนิวสเปน
ชื่อ "อ่าวเม็กซิโก" (golfo de México; ฝรั่งเศส: golphe du Mexique ภายหลังเป็น golfe du Mexique) ปรากฏบนแผนที่โลกครั้งแรกใน ค.ศ. 1550 และในบันทึกประวัติศาสตร์ตั้งแต่ ค.ศ. 1552 ชื่อนี้กลายเป็นชื่อสามัญที่ใช้งานกันมากที่สุดตั้งแต่กลางคริสต์ศตวรรษที่ 17 ซึ่งขณะนั้นยังเป็นทะเลของสเปน เยซูอิตฝรั่งเศสใช้ชื่อนี้เร็วสุดใน ค.ศ. 1672
ชื่อ > อ่าวอเมริกา

John R. Hébert ในช่วง (ค.ศ. 1999–2012) ที่เป็นประธานคณะกรรมการด้านชื่อภูมิศาสตร์ของสหรัฐอเมริกาได้รับข้อเสนอจากบุคคลหนึ่งให้เปลี่ยนชื่อน่านน้ำเป็น อ่าวอเมริกา ซ้ำแล้วซ้ำเล่า ชื่อนั้นยังใช้ในเชิงตลกขบขัน เช่น สตีเฟน โคลแบร์ นักแสดงตลก ใน ค.ศ. 2010 และร่างกฎหมายเสียดสีใน ค.ศ. 2012 โดยสตีฟ ฮอลแลนด์ สมาชิกรัฐสภามิสซิสซิปปี
เมื่อวันที่ 20 มกราคม ค.ศ. 2025 ประธานาธิบดีดอนัลด์ ทรัมป์แห่งสหรัฐอเมริกาได้ลงนามในคำสั่งบริหารฉบับ 14172 ที่สั่งให้หน่วยงานรัฐบาลกลางของสหรัฐอเมริกาใช้ชื่อ อ่าวอเมริกา (Gulf of America) โดยระบุพื้นที่เฉพาะของไหล่ทวีปสหรัฐว่า "ขยายไปจนมีอาณาเขตทางทะเลติดกับเม็กซิโกและคิวบา" กระทรวงมหาดไทยยืนยันชื่ออ่าวอเมริกาซึ่งมีผลบังคับใช้กับหน่วยงานรัฐบาลกลางของสหรัฐอเมริกา เมื่อวันที่ 24 มกราคม การเปลี่ยนแปลงนี้ไม่มีผลต่อบริบทระหว่างประเทศ
หน่วยงานและสื่อต่าง ๆ ออกมาแสดงปฏิกิริยาต่อการดำเนินการของรัฐบาลกลาง โดยส่วนใหญ่ระบุว่าการใช้คำทั่วไปจะยังคงแพร่หลายต่อไป เมื่อวันที่ 11 กุมภาพันธ์ ทางทำเนียบขาวกันนักข่าวแอสโซซิเอเต็ดเพรส (เอพี) เข้าในห้องทำงานรูปไข่ ตามข้อตัดสินของเอพีที่จะยังคงใช้ชื่อ "อ่าวเม็กซิโก" ต่อ ซึ่งทางจูลี เพซ บรรณาธิการบริหารเอพี ประณามสิ่งนี้ว่าเป็นการละเมิดสิทธิการแก้ไขเพิ่มเติมรัฐธรรมนูญที่ 1 ตั้งแต่วันที่ 10 กุมภาพันธ์ ค.ศ. 2025 กูเกิล แผนที่และกูเกิล เอิร์ธได้เปลี่ยนแปลงชื่อแสดงของอ่าวตามตำแหน่งของผู้ใช้ แอปเปิล แมปส์และบิง แมปส์ก็เปลี่ยนชื่ออ่าวด้วย
อ่านเพิ่ม

Weddle, Robert Samuel (2000). Spanish Sea: The Gulf of Mexico in North American Discovery 1500–1685. Texas A&M University Press. ISBN 978-1-58544-066-5.
แหล่งข้อมูลอื่น

Resource Database for Gulf of Mexico Research
Gulf of Mexico Integrated Science ที่ เวย์แบ็กแมชชีน (เก็บถาวร มิถุนายน 3, 2008)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ  สวีเดน  เช็กเกีย 
อื่น ๆ:  NARA  IdRef
นาตาชา โรมานอฟฟ์ (จักรวาลภาพยนตร์มาร์เวล)

| Natasha Romanoff |
| --- | --- |
ตัวละครใน Marvel Cinematic Universe
ปรากฏครั้งแรก: Iron Man 2 (2010)
ปรากฏครั้งสุดท้าย: Black Widow (2021)
เค้าโครงจาก: Black Widow โดย Stan Lee Don Rico Don Heck
ดัดแปลงโดย: Justin Theroux
แสดงโดย: Scarlett Johansson
ข้อมูลตัวละครในเรื่อง
ชื่อเต็ม: Natalia Alianovna Romanova
อาชีพ:   Assassin  Marksman  Spy  Leader of Avengers 
สังกัด:   Avengers  The Black Widow Program  Hawkeye  S.H.I.E.L.D.  S.T.R.I.K.E. 
บ้านเกิด: Soviet Union
สัญชาติ: Russian-American
นาตาชา โรมานอฟฟ์ (อังกฤษ: Natasha Romanoff) เป็นตัวละครที่แสดงโดย สการ์เลตต์ โจแฮนส์สัน ในภาพยนตร์แฟรนไชส์ Marvel Cinematic Universe (MCU) ซึ่งมีพื้นฐานมาจากตัวละครมาร์เวลคอมิกส์ที่มีชื่อเดียวกัน - บางครั้งรู้จักกันในบทบาทของเธอ Black Widow โรมานอฟฟ์เป็นสายลับและนักสู้มือเปล่าที่เชี่ยวชาญซึ่งได้รับการฝึกฝนในห้องแดงตั้งแต่เด็ก ในที่สุดเธอก็กลายเป็นส่วนหนึ่งของหน่วยงานต่อต้านการก่อการร้าย S.H.I.E.L.D. (กองบังคับการปราบปรามการแทรกแซงและการขนส่งเชิงกลยุทธ์แห่งมาตุภูมิ) ซึ่งตัวละครได้รับการแนะนำให้รู้จักกับแฟรนไชส์ใน Iron Man 2 และจากนั้นก็จาก Avengers ซึ่งปกป้องเพื่อนร่วมทีมของเธอและโลกจากภัยคุกคามต่างๆ ตัวละครดังกล่าวจะมีภาพยนตร์ของเธอเองเรื่อง Black Widow ซึ่งมีกำหนดฉายในวันที่ 7 พฤษภาคม พ.ศ. 2564
ซาราห์ คอนเนอร์ (เทอร์มิเนเตอร์)

| ซาราห์ คอนเนอร์ |
| --- | --- |
ปรากฏครั้งแรก: The Terminator
สร้างโดย: เจมส์ คาเมรอน
แสดงโดย: ลินดา แฮมิลตัน
ข้อมูลตัวละครในเรื่อง
เพศ: หญิง
บุตร: จอห์น คอนเนอร์ (ลูกชาย)
ซาราห์ เจียเนตต์ คอนเนอร์ เป็นตัวละครในเรื่อง เทอร์มิเนเตอร์ เธอเป็นตัวละครนำในเรื่อง เดอะ เทอร์มิเนเตอร์, เทอร์มิเนเตอร์ 2: จัดจ์เมนท์เดย์, และ เทอร์มิเนเตอร์: เดอะ ซาราห์ คอนเนอร์ โครนิเคิลส์ แสดงโดย ลินดา แฮมิลตัน ในภาพยนตร์ และ ลีนา เฮดดีย์ ในละครชุด
| ซาราห์ คอนเนอร์ |
| --- | --- |
ปรากฏครั้งแรก: "Pilot"
สร้างโดย: จอช ฟรีดแมน
แสดงโดย: ลีนา เฮดดีย์
ข้อมูลตัวละครในเรื่อง
เพศ: หญิง
บุตร: จอห์น คอนเนอร์ (ลูกชาย)
แหล่งข้อมูลอื่น

A New Body of Work: Linda Hamilton Gets Tough in Terminator 2[ลิงก์เสีย]
เนบิวลาแมงมุมแดง

| เนบิวลาแมงมุมแดง |
| --- | --- |
Bipolar planetary nebula NGC 6537 taken with the New Technology Telescope at La Silla Observatory.  Credit: ESO
ข้อมูลสังเกตการณ์: ต้นยุคอ้างอิง J2000.0
ไรต์แอสเซนชัน: 18h 05m 13.1s
เดคลิเนชัน: -19° 50′ 34.9″
ระยะห่าง: ~5000 ly
โชติมาตรปรากฏ (V): 13
ขนาดปรากฏ (V): 1.5 ลิปดา
กลุ่มดาว: กลุ่มดาวคนยิงธนู
ลักษณะทางกายภาพ
รัศมี: 1.1
โชติมาตรสัมบูรณ์ (V): -
จุดสังเกต: hot white dwarf
ชื่ออื่น: NGC 6537
ดูเพิ่ม: เนบิวลา, รายการเนบิวลา
ด ค ก
เนบิวลาแมงมุมแดง (อังกฤษ: Red Spider Nebula หรือ NGC 6537) เป็นเนบิวลาดาวเคราะห์ที่ตั้งอยู่ใกล้ใจกลางทางช้างเผือก ทางตะวันตกเฉียงเหนือของกลุ่มดาวคนยิงธนู เนบิวลามีรูปร่างเป็นสองแฉกอาจเป็นเพราะคู่ไบนารี่หรือสนามแม่เหล็กและมีแฉกรูป S สมมาตรกัน เชื่อกันว่าเป็นผลมาจากการปรากฏตัวของดาวแคระขาวตรงกลาง อย่างไรก็ตาม ผนังก๊าซของโครงสร้างแฉกทั้งสองนั้นไม่ราบเรียบ แต่ค่อนข้างกระเพื่อมในทางที่ซับซ้อน
ดาวแคระขาวตรงกลางซึ่งเป็นแกนกลางที่เหลืออยู่ของดาวฤกษ์ดั้งเดิมก่อให้เกิดลมแรงและอุณหภูมิสูง (≈10,000 K) ที่พัดด้วยความเร็ว 300 กิโลเมตรต่อวินาทีซึ่งทำให้เกิดคลื่นสูงถึง 100 พันล้านกิโลเมตร คลื่นถูกสร้างขึ้นโดยแรงกระแทกเหนือเสียงที่เกิดขึ้นเมื่อก๊าซท้องถิ่นถูกบีบอัดและถูกทำให้ร้อนที่ด้านหน้าของแฉกที่ขยายตัวอย่างรวดเร็ว อะตอมที่ติดอยู่ในคลื่นจะส่องแสงที่มองเห็นได้ ลมเหล่านี้เป็นสิ่งที่ทำให้เนบิวลานี้มีรูปร่างเป็น 'แมงมุม' ที่ไม่เหมือนใครและยังช่วยให้เกิดการขยายตัวของเนบิวลา
ดาวที่ใจกลางเนบิวลาแดงล้อมรอบด้วยเปลือกฝุ่นทำให้ยากต่อการตรวจสอบคุณสมบัติที่แน่นอน อุณหภูมิพื้นผิวของมันน่าจะอยู่ที่ 150,000-250,000 K แม้ว่าอุณหภูมิของ 340,000 K หรือแม้กระทั่ง 500,000 K จะไม่ถูกตัดความเป็นไปได้ออก ทำให้เป็นหนึ่งในดาวแคระขาวที่ร้อนแรงที่สุดที่รู้จัก
เนบิวลาแมงมุมแดงอยู่ตรงกลุ่มดาวคนยิงธนู ระยะทางของมันได้รับการประเมินต่างกันตั้งแต่ 1900 ปีแสง หรือเป็นไปได้มากว่า 3,000-8000 ปีแสง
เพเนโลพี

| เพเนโลพี |
| --- | --- |
เพเนโลพี โดย ลีโอไนดัส ดรอสซิส, พิพิธภัณฑสถานแห่งชาติของกรีซ
ข้อมูลตัวละครในเรื่อง
ตำแหน่ง: ราชินีแห่งอิธาคา
คู่สมรส: โอดีสเซียส เทเลโกนัส
บุตร: เทเลมาคัส โพลิโพร์ธีส อาร์เคซีลาอุส อิตาลุส มามิเลีย แพน (เวอร์ชันอื่น)
ญาติ: อิคาริอุส (บิดา) อัสเทอโรดิอา หรือ เพอริโบเอา (มารดา)   อิฟธิมี (น้องสาว)
สัญชาติ: กรีก
เพเนโลพี. การวาดภาพหลังจากรูปปั้นพอตเทอรี่ของแอตติกา
เพเนโลพีพบโอดีสซีอุสที่กลับมาปลอมตัวเป็นขอทาน. จากภาพจิตรกรรมฝาผนังในมาคาเลียมแห่ง ปอมเปอี
เพเนโลพี (/pəˈnɛləpi/ pə-nel-ə-pee; กรีกโบราณ: Πηνελόπεια, Pēnelópeia, หรือ Πηνελόπη, Pēnelópē) เป็นตัวละครในบทประพันธ์เรื่อง โอดิสซีย์ ของโฮเมอร์ เธอเป็นราชินีแห่งอิธาคา และเป็นบุตรสาวของกษัตริย์สปาร์ตันชื่อ อิคาริอุส และ อัสเทอโรดิอา เพเนโลพีมีชื่อเสียงในความภักดีต่อสามีของเธอโอดิสเซียส แม้ว่าจะมีผู้ชายมากมายที่มาตามจีบในช่วงที่เขาหายไป ในแหล่งข้อมูลหนึ่งระบุว่า ชื่อเดิมของเพเนโลพีคือ อาร์นาเซีย หรือ อาร์นาอี
แหล่งข้อมูลอื่น

แม่แบบ:Collier's Poster
Odyssey in English on the Perseus Project
Penelope Unravelling Her Web – a painting of Penelope by Joseph Wright of Derby (from the Getty Museum)
Penelope and the Suitors, a painting by John William Waterhouse; explore other paintings depicting Penelope
รัฐเวสต์เวอร์จิเนีย

| รัฐเวสต์เวอร์จิเนีย |
| --- | --- |
รัฐ
   ธง ตรา
สมญา: Mountain State (รัฐแห่งขุนเขา)
คำขวัญ: Montani semper liberi
แผนที่สหรัฐเน้นรัฐเวสต์เวอร์จิเนีย
ประเทศ: สหรัฐ
เข้าร่วมสหรัฐ: 20 มิถุนายน ค.ศ. 1863 (35)
เมืองหลวง: ชาร์ลสตัน
เมืองใหญ่สุด: ชาร์ลสตัน
มหานครใหญ่สุด: มหานครชาร์ลสตัน
การปกครอง
 • ผู้ว่าการ: เอิร์ล เรย์ ทอมบลิน (D)
 • รองผู้ว่าการ: บิล โคล (D)
สมาชิกวุฒิสภา: เชลลีย์ มัวร์ แคพิโท (R)   จิม จัสติซ (R)
สมาชิกสภาผู้แทนราษฎร: 1: เดวิด แม็คคินลีย์ (R) 2: อเล็กซ์ มูนีย์ (R) 3: เอวันส์ เจงคินส์ (R)
พื้นที่
 • ทั้งหมด: 24,230 ตร.ไมล์ (62,755 ตร.กม.)
 • พื้นดิน: 24,078 ตร.ไมล์ (62,361 ตร.กม.)
 • พื้นน้ำ: 152 ตร.ไมล์ (394 ตร.กม.)  0.6%
อันดับพื้นที่: 41st
ขนาด
 • ความยาว: 240 ไมล์ (385 กิโลเมตร)
 • ความกว้าง: 130 ไมล์ (210 กิโลเมตร)
ความสูง: 1,500 ฟุต (460 เมตร)
ความสูงจุดสูงสุด (สปรูซ นอบ): 4,863 ฟุต (1,427 เมตร)
ความสูงจุดต่ำสุด (ฮาร์เปอร์ส เฟอร์รี): 240 ฟุต (73 เมตร)
ประชากร
 • ทั้งหมด: 1,850,326 (2,014) คน
 • อันดับ: 38
 • ความหนาแน่น: 77.1 คน/ตร.ไมล์ (29.0 คน/ตร.กม.)
 • อันดับความหนาแน่น: 29
 • ค่ามัธยฐานรายได้ครัวเรือน: $38,029
 • อันดับรายได้: 48
เดมะนิม: เวสต์เวอร์จิเนียน  (West Virginian)
ภาษา
 • ภาษาทางการ: ไม่มี  (พฤตินัย: ภาษาอังกฤษ)
เขตเวลา: Eastern: UTC-5/-4
อักษรย่อไปรษณีย์: WV
รหัส ISO 3166: US-WV
ละติจูด: 37° 12′ N ถึง 40° 39′ N
ลองจิจูด: 77° 43′ W ถึง 82° 39′ W
เว็บไซต์: wv.gov
รัฐเวสต์เวอร์จิเนีย (West Virginia /ˌwɛst vərˈdʒɪnjə/ไฟล์:En-us-West Virginia.ogg) เป็นรัฐในเขตแอปพาเลเชีย ทางภาคใต้ของสหรัฐ มีอาณาเขตติดต่อกับรัฐเวอร์จิเนียทางตะวันออกเฉียงใต้ รัฐเคนทักกีทางตะวันตกเฉียงใต้ รัฐโอไฮโอทางตะวันตกเฉียงเหนือ รัฐเพนซิลเวเนียทางเหนือ (ค่อนไปทางตะวันออก) และรัฐแมริแลนด์ทางตะวันออกเฉียงเหนือ โดยมีชาร์ลสตันเป็นเมืองหลวงและเมืองที่ใหญ่ที่สุดของรัฐ
รัฐเวสต์เวอร์จิเนียมีสถานะเป็นรัฐภายหลังจากที่ประชุมวีลลิง เมื่อปี ค.ศ. 1861 เมื่อผู้แทนจาก 50 เคาน์ตีทางเหนือของรัฐเวอร์จิเนียตัดสินใจแยกออกมาจากรัฐเวอร์จิเนียในช่วงสงครามกลางเมืองอเมริกา รัฐเวสต์เวอร์จิเนียเข้าร่วมสหพันธ์เมื่อวันที่ 20 มิถุนายน ค.ศ. 1861 และกลายเป็นรัฐชายแดนที่สำคัญในช่วงสงครามกลางเมือง ทั้งนี้ รัฐเวสต์เวอร์จิเนียเป็นเพียงรัฐเดียวของสหรัฐที่มีสถานะเป็นรัฐจากการแยกตัวออกมาจากสมาพันธรัฐอเมริกา และเป็นหนึ่งในสองรัฐที่ตั้งขึ้นมาในระหว่างสงครามกลางเมือง (อีกรัฐหนึ่งคือรัฐเนวาดาที่แยกออกมาจากดินแดนยูทาห์
รัฐเวสต์เวอร์จิเนียเป็นที่ขึ้นชื่อทางด้านภูเขาและเนินเขา อุตสาหกรรมป่าไม้และเหมืองถ่านหินที่สำคัญทางประวัติศาสตร์ และประวัติศาสตร์ทางการเมืองและแรงงาน รัฐนี้มีอาณาบริเวณคาสต์ที่หนาแน่นที่สุดในโลก ทำให้รัฐนี้เป็นพื้นที่สำคัญสำหรับการท่องถ้ำและการวิจัยทางวิทยาศาสตร์ ด้วยภูมิประเทศแบบคาสต์ในบริเวณนี้ ส่งผลให้เกิดแหล่งเพาะพันธุ์ปลาเทราต์
การเมืองการปกครอง

เมืองหลวงและที่ตั้งของรัฐบาลรัฐเวสต์เวอร์จิเนียคือเมืองชาร์ลสตัน ซึ่งตั้งอยู่บริเวณตะวันตกเฉียงใต้ของรัฐ
การเมืองการปกครอง > นิติบัญญัติ

สภานิติบัญญัติรัฐเวสต์เวอร์จิเนียเป็นระบบสองสภา ประกอบไปด้วยสภาผู้แทนราษฎร (House of Delegates) และวุฒิสภา (Senate) สภาดังกล่าวเป็นสภานิติบัญญัติของพลเมือง ซึ่งหมายความว่าตำแหน่งทางนิติบัญญัติมิใช่อาชีพเต็มเวลา (full time) แต่หากเป็นอาชีพไม่เต็มเวลา (part-time) ดังนั้น สมาชิกสภานิติบัญญัติมักจะยังประกอบอาชีพถาวรของตนเองในชุมชนที่พักอาศัย
โดยปกติแล้ว สภานิติบัญญัติมีสมัยประชุมสภา 60 วันระหว่างมกราคมและต้นเดือนเมษายน วันสุดท้ายของสมัยประชุมมักจะลงท้ายด้วยความวุ่นวายในการออกกฎหมายวินาทีสุดท้าย เนื่องจากบทบัญญัติของรัฐธรรมนูญที่กำหนดปิดสมัยประชุมสภาในเวลาเที่ยงคืน ในช่วงเวลาที่เหลือของปี การประชุมชั่วคราวประจำเดือนจะจัดขึ้นเพื่อเตรียมการสำหรับการประชุมทั่วไป สมาชิกสภานิติบัญญัติอาจถูกเรียกประชุมวิสามัญเมื่อผู้ว่าการรัฐเรียกประชุมเป็นครั้งคราว
ตำแหน่งรองผู้ว่าการรัฐเป็นตำแหน่งที่กฎหมายระบุไว้ให้เป็นของประธานวุฒิสภารัฐเวสต์เวอร์จิเนีย
การเมืองการปกครอง > บริหาร

ผู้ว่าการรัฐจะได้รับการเลือกตั้งทุก ๆ 4 ปีในวันเดียวกับการเลือกตั้งประธานาธิบดีสหรัฐ และสาบานตนเข้ารับตำแหน่งในเดือนมกราคมที่ตามมา
ผู้ว่าการรัฐเวสต์เวอร์จิเนียสามารถดำรงตำแหน่ง 2 วาระติดต่อกันได้ แต่จะต้องเว้นวรรคอย่างน้อยหนึ่งวาระก่อนจะดำรงตำแหน่งวาระที่ 3 ได้
การเมืองการปกครอง > ตุลาการ

รัฐเวสต์เวอร์จิเนียเป็นหนึ่งในสิบเก้ารัฐ และรัฐเดียวในภาคตะวันออกเฉียงใต้ของสหรัฐที่ได้ยกเลิกโทษประหารชีวิต และเป็นเพียงรัฐเดียว
เพื่อให้ศาลมีเขตอำนาจครอบคลุม รัฐเวสต์เวอร์จิเนียได้แบ่งเขตอำนาจศาลออกเป็น 31 เขต โดยแต่ละเขตอำนาจประกอบด้วยเคาน์ตีอย่างน้อยหนึ่งเคาน์ตีหรือมากกว่านั้น ผู้พิพากษาศาลยุติธรรม (Circuit Courts) จะได้รับการเลือกตั้งแบบมีพรรค เพื่อดำรงตำแหน่งวาระ 8 ปี
ศาลสูงสุดของรัฐเวสต์เวอร์จิเนียคือศาลอุทธรณ์สูงสุด ศาลอุทธรณ์สูงสุดเป็นศาลอุทธรณ์ที่ยุ่งที่สุดในสหรัฐ รัฐเวสต์เวอร์จิเนียเป็นหนึ่งใน 11 รัฐที่มีศาลอุทธรณ์เพียงชั้นเดียว รัฐธรรมนูญของรัฐเปิดช่องให้ตั้งศาลอุทธรณ์ระหว่างกลางได้ แต่สภานิติบัญญัติไม่เคยออกกฎหมายตั้งศาลขึ้นมาอีกชั้นหนึ่ง ศาลอุทธรณ์สูงสุดประกอบไปด้วยผู้พิพากษา 5 คน ถูกรับเลือกตั้งแบบมีพรรค เพื่อดำรงตำแหน่งวาระ 12 ปี
รัฐเวสต์เวอร์จิเนียเป็นรัฐควบคุมเครื่องดื่มแอลกอฮอล์ อย่างไรก็ตาม สิ่งที่แตกต่างจากรัฐอื่นคือรัฐเวสต์เวอร์จิเนียไม่ได้ดำเนินการร้านขายปลีก เนื่องจากได้เลิกไปจากธุรกิจดังกล่าวตั้งแต่ปี ค.ศ. 1990 รัฐเวสต์เวอร์จิเนียยังคงผูกขาดการขายส่งเหล้ากลั่นเท่านั้น
การเมืองการปกครอง > การเมือง

ในระดับรัฐ พรรคเดโมแครติกมีบทบาทนำในการเมืองของรัฐเวสต์เวอร์จิเนียตั้งแต่ช่วงภาวะเศรษฐกิจตกต่ำครั้งใหญ่จนกระทั่งคริสต์ทศวรรษที่ 2000 สืบเนื่องมาจากธรรมเนียมสมาชิกสหภาพที่มีอิทธิพล ตั้งแต่ปี ค.ศ. 2000 เป็นต้นมา การเลือกตั้งของรัฐมีการแข่งขันกันสูงขึ้นทั้งในระดับรัฐและสหพันธรัฐ ในปัจจุบันเดโมแครตคุมคำแหน่งผู้ว่าการรัฐ ตำแหน่งทางบริหารต่าง ๆ ของรัฐเป็นส่วนใหญ่ และสมาชิกวุฒิสภา 1 ที่นั่ง ส่วนรีพีบลิกันคุมตำแหน่งสมาชิกวุฒิสภาอีก 1 ที่นั่ง สมาชิกสภาผู้แทนราษฎรทั้งหมด 3 ที่นั่ง และเสียงข้างมากในสภาทั้งสองของสภานิติบัญญัติรัฐเวสต์เวอร์จิเนีย
ตั้งแต่ปี ค.ศ. 2000 เป็นต้นมา ชาวเวสต์เวอร์จิเนียสนับสนุนผู้แทนพรรคริพับลิกันในการเลือกตั้งประธานาธิบดีทุกครั้ง ทำให้รัฐนี้ถูกมองว่าเป็นรัฐ "แดงจัด" ในระดับสหพันธรัฐ ในการเลือกตั้งประธานาธิบดีสหรัฐ ค.ศ. 2012 มิตต์ รอมนีย์ ตัวแทนพรรคริพับลิกันเอาชนะบารัค โอบามาจากพรรคเดโมแครติกด้วยคะแนนเสียง 62% ต่อ 35% อย่างไรก็ตาม ก่อนหน้าปี ค.ศ. 2000 รัฐเวสต์เวอร์จิเนียถูกจัดให้เป็นฐานเสียงสำคัญของพรรคเดโมแครติกในระดับสหพันธรัฐ เนื่องจากตั้งแต่ปี ค.ศ. 1932 ถึง 1996 รัฐนี้ได้สนับสนุนตัวแทนพรรคริพับลิกันเพียง 3 ครั้งเท่านั้น ในการชนะถล่มทลายของพรรคริพับลิกันในปี ค.ศ. 1956, 1972, 1984
คริสเตียนนิกายอีแวนเจลิคัลประกอบกันเป็น 52% ของผู้ลงคะแนนเสียงของรัฐในปี ค.ศ. 2008 ผลสำรวจในปี ค.ศ. 2005 เผยให้เห็นว่าผู้ลงคะแนนเสียงของรัฐเวสต์เวอร์จิเนียกว่า 53% เป็นกลุ่มสนับสนุนชีวิตในครรภ์ (pro-life) ซึ่งสูงเป็นอันดับที่ 7 ของประเทศ ในปี ค.ศ. 2006 เพียง 16% สนับสนุนการแต่งงานเพศเดียวกัน ในปี ค.ศ. 2008 58% สนับสนุนการถอนทหารออกจากอิรัก ขณะที่ 32% ต้องการให้ทหารคงอยู่อิรัก ส่วนทางด้านการเงินการคลัง ปี ค.ศ. 2008 52% กล่าวว่าการขึ้นภาษีกับบุคคลร่ำรวยจะช่วยให้เศรษฐกิจดีขึ้น ขณะที่ 45% ไม่เห็นด้วย
แหล่งข้อมูลอื่น

เว็บไซต์รัฐเวสต์เวอร์จิเนีย
| ด ค ก เขตทางการเมืองของสหรัฐ |
| --- | --- |
รัฐ:  คอนเนทิคัต  เคนทักกี  แคนซัส  แคลิฟอร์เนีย  โคโลราโด  จอร์เจีย  เซาท์แคโรไลนา  เซาท์ดาโคตา  เดลาแวร์  เท็กซัส  เทนเนสซี  นอร์ทแคโรไลนา  นอร์ทดาโคตา  นิวเจอร์ซีย์  นิวเม็กซิโก  นิวยอร์ก  นิวแฮมป์เชอร์  เนแบรสกา  เนวาดา  เพนซิลเวเนีย  ฟลอริดา  มอนแทนา  มิชิแกน  มินนิโซตา  มิสซิสซิปปี  มิสซูรี  เมน  แมริแลนด์  แมสซาชูเซตส์  ยูทาห์  โรดไอแลนด์  ลุยเซียนา  วอชิงตัน  วิสคอนซิน  เวสต์เวอร์จิเนีย  เวอร์จิเนีย  เวอร์มอนต์  ไวโอมิง  ออริกอน  อะแลสกา  อาร์คันซอ  อินดีแอนา  อิลลินอย  แอริโซนา  แอละแบมา  โอคลาโฮมา  โอไฮโอ  ไอดาโฮ  ไอโอวา  ฮาวาย 
เขตที่ตั้งรัฐบาลของสหพันธ์:  วอชิงตัน ดี.ซี. 
พื้นที่เกาะ:  กวม  ปวยร์โตรีโก  หมู่เกาะนอร์เทิร์นมาเรียนา  หมู่เกาะเวอร์จินของสหรัฐ  อเมริกันซามัว 
เกาะเล็กรอบนอก:  เกาะจาร์วิส  เกาะนาแวสซา  เกาะเบเกอร์  เกาะเวก  เกาะฮาวแลนด์  คิงแมนรีฟ  จอห์นสตันอะทอลล์  แพลไมราอะทอลล์  มิดเวย์อะทอลล์ 
เขตสงวนอินเดียน: รายชื่อเขตสงวนอินเดียน
อาคารรัฐสภาของรัฐเวสต์เวอร์จิเนีย
เนบิวลา (จักรวาลภาพยนตร์มาร์เวล)

| เนบิวลา |
| --- | --- |
ตัวละครใน จักรวาลภาพยนตร์มาร์เวล
ปรากฏครั้งแรก: รวมพันธุ์นักสู้พิทักษ์จักรวาล (2014)
เค้าโครงจาก: เนบิวลา โดย โรเจอร์ สเติร์น จอห์น บิวเซ็มมา
ดัดแปลงโดย:   เจมส์ กันน์  นิโคล เพิร์ลแมน 
แสดงโดย: คาเรน กิลแลน
ข้อมูลตัวละครในเรื่อง
ชื่อเต็ม: เนบิวลา
ชื่อเล่น: บลูมีนนี
เผ่าพันธุ์: ลูโฟมอยด์
สังกัด:   อเวนเจอร์ส  การ์เดียนส์ออฟเดอะกาแล็กซี่  ชิลเดรนออฟธานอส 
อาวุธ: Electroshock batons
ครอบครัว:   ธานอส (พ่อบุญธรรม)  กาโมรา (พี่สาวบุญธรรม)  Corvus Glaive (พี่ชายบุญธรรม)  Cull Obsidian (พี่ชายบุญธรรม)  Ebony Maw (พี่ชายบุญธรรม)  Proxima Midnight (พี่สาวบุญธรรม) 
เนบิวลา (อังกฤษ: Nebula) เป็นตัวละครในจักรวาลภาพยนตร์มาร์เวล (MCU) ที่แสดงโดย คาเรน กิลแลน โดยอิงจากตัวละครมาร์เวลคอมิกส์ที่มีชื่อเดียวกัน ใน MCU ธานอสได้ฆ่าครอบครัวของเธอและรับเลี้ยงเธอเป็นลูกสาวคนหนึ่งของเขา เธอและกาโมราได้รับการฝึกฝนให้เป็นทหารรับจ้างและพัฒนาการแข่งขันที่ดุเดือดจนกระทั่งเธอกลายเป็นสมาชิกของการ์เดียนส์ออฟเดอะกาแล็กซี่และอเวนเจอร์
การดัดแปลงภาพยนตร์ของตัวละคร ซึ่งแสดงเล่าเรื่องราวเกี่ยวกับการถอนตัวจากวายร้ายหรือแอนตี้ฮีโร่ไปเป็นตัวเอก ได้รับการกล่าวถึงมากซึ่งแตกต่างจากตัวละครของการ์ตูนโดยเฉพาะในฐานะวายร้าย
ในปี พ.ศ. 2564 เนบิวลาได้ปรากฏตัวในภาพยนตร์สี่เรื่องและจะกลับมาในภาพยนตร์เรื่อง ธอร์: เลิฟแอนด์ธันเดอร์ และ รวมพันธุ์นักสู้พิทักษ์จักรวาล 3, รวมถึง เดอะการ์เดียนส์ออฟเดอะกาแล็กซี่ฮอลิเดย์สเปเชียล และซีรีย์อนิเมชั่นของดิสนีย์+เรื่อง วอทอิฟ (ละครชุด)
กาโมรา (จักรวาลภาพยนตร์มาร์เวล)

| กาโมรา |
| --- | --- |
ตัวละครใน จักรวาลภาพยนตร์มาร์เวล
ปรากฏครั้งแรก: รวมพันธุ์นักสู้พิทักษ์จักรวาล (2014)
ปรากฏครั้งสุดท้าย: รวมพันธุ์นักสู้พิทักษ์จักรวาล 3 (2023)
เค้าโครงจาก: กาโมรา โดย จิม สตาร์ลิน
ดัดแปลงโดย:   เจมส์ กันน์  Nicole Perlman 
แสดงโดย:   โซอี ซัลดานา  Ariana Greenblatt (ตอนเด็ก) 
ให้เสียงโดย: Cynthia McWilliams  (What If...?)
ข้อมูลตัวละครในเรื่อง
ชื่อเต็ม: Gamora
เผ่าพันธุ์: Zehoberei
ตำแหน่ง: The Deadliest Woman in the Galaxy
อาชีพ:   Assassin  Mercenary  Smuggler 
สังกัด:   Guardians of the Galaxy  Children of Thanos  Ravagers 
อาวุธ:   Godslayer sword  Bejeweled knife  Various firearms and bladed weapons 
ครอบครัว:   ธานอส (พ่อบุญธรรม)  Nebula (พี่สาวบุญธรรม)  Corvus Glaive (พี่ชายบุญธรรม)  Cull Obsidian (พี่ชายบุญธรรม)  Ebony Maw (พี่ชายบุญธรรม)  Proxima Midnight (พี่สาวบุญธรรม) 
คนสำคัญ: Peter Quill
กาโมรา (อังกฤษ: Gamora) เป็นตัวละครที่แสดงโดย โซอี ซัลดานา ในแฟรนไชส์ภาพยนตร์จักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกัน ในภาพยนตร์กาโมราเป็นสมาชิกคนหนึ่งของการ์เดียนส์ออฟเดอะกาแล็กซี่ ซึ่งหนีการใช้ชีวิตก่อนหน้านี้ของเธอในฐานะมือสังหารที่ถูกธานอสบังคับให้เป็นลูกบุญธรรมหลังจากที่เขากำจัดเผ่าพันธุ์ของดาวเคราะห์ไปครึ่งหนึ่งรวมถึงแม่ของเธอด้วย เธอมีความสัมพันธ์กับปีเตอร์ ควิลล์ โดยความสัมพันธ์นั้นดำเนินต่อไปจนกระทั่งเธอเสียชีวิตด้วยน้ำมือของธานอส ต่อมาตัวละครในเวอร์ชันที่ก่อนหน้าจากไทม์ไลน์อื่นจะถูกนำเข้ามาใน MCU แต่ตัวละครนี้ไม่มีความรู้สึกต่อควิลล์
ในปี พ.ศ. 2564 ได้ปรากฏตัวในภาพยนตร์ MCU สี่เรื่องโดยเริ่มจาก รวมพันธุ์นักสู้พิทักษ์จักรวาล ในปี พ.ศ. 2557 ซึ่งเธอเป็นหนึ่งในตัวละครนำ ตัวละครปรากฏตัวอีกครั้งในบทนำในเรื่อง รวมพันธุ์นักสู้พิทักษ์จักรวาล 2 ในปี พ.ศ. 2560 ตามด้วยการปรากฏตัวที่เล็กลง แต่มีความสำคัญใน อเวนเจอร์ส: มหาสงครามล้างจักรวาล และการปรากฏตัวรวมพลใน อเวนเจอร์ส: เผด็จศึก เธอกำลังจะกลับมาในภาพยนตร์เรื่องใหม่ รวมพันธุ์นักสู้พิทักษ์จักรวาล 3
ลี้มกโช้ว

ลี้มกโช้ว [อ่านว่า ลี้-มก-โช้ว] เป็นตัวละครในนิยายกำลังภายในของกิมย้ง เรื่องมังกรหยก
ลี้มกโช้ว เป็นศิษย์สำนักสุสานโบราณ รุ่นที่ 3 ฉายา "เทพธิดาไหมแดง" เป็นศิษย์ผู้พี่ของเซียวเหล่งนึ่ง
"ถามไถ่ทั่วโลกหล้า อันว่ารักเป็นฉันใด จึงได้มอบแก่กันด้วยชีวิต" เมื่อประโยคนี้ดังขึ้นมาย่อมมิใช่ใครอื่น นอกจาก เชียะเลี่ยงเซียนจื้อ หรือ เทพธิดาไหมแดง ลี้มกโช้ว ตัวร้ายอีกคนของเรื่อง ลี้มกโช้วนั้นเป็นศิษย์จากสำนักสุสานโบราณ นางเป็นศิษย์พี่ของเซียวเหล่งนึ่ง มีวิชาฝีมือสูงส่ง จิตใจอำมหิตยิ่ง
ความเป็นมาของลี้มกโช้วนั้น เดิมที่นางเป็นหญิงสาวที่งดงามนุ่มนวล ได้มาพบรักกับ เล็กเตียงง้วง แต่แล้วทุกสิ่งก็เปลี่ยนไปเมื่อความรักไม่สมหวัง นางถูกพิษแห่งความรักกัดกร่อนจิตใจจนกลายเป็นนางมารร้ายแห่งยุทธภพ ที่มีความชั่วร้ายอำมหิตยากจะหาใครเทียบเทียม ลี้มกโช้วแม้จะเป็นมารร้าย แต่สุ้มเสียงนางอ่อนโยนนุ่มนวล ท่าทางแช่มช้อยงดงาม บวกกับตาดำขลับฟันขาวสะอาด ผิวพรรณละเอียดอ่อน อยู่ในชุดนักพรตสีเหลืองอ่อน นับเป็นหญิงงามที่โดดเด่น เพียงแต่จิตใจภายในกลับไม่ได้งดงามตามรูปลักษณ์ภายนอก ทั้งนี้ก็เนื่องจากพิษแห่งความรักที่มักแปรเปลี่ยนผู้คน วรยุทธของลี้มกโช้วมีพื้นฐานมาจากวิชาของสำนักสุสานโบราณ โดดเด่นที่วิชาแซ่ปัดที่อ่อนนุ่มแต่บังคับได้ดังใจ และด้วยความสามารถของนาง นางยังสามารถบัญญัติวิชาฝ่ามือเบญจพิษขึ้น ซึ่งเป็นวิชาฝ่ามือที่รุนแรง เป็นที่ครั่นคร้ามแก่ชาวยุทธจักรยิ่งนัก นอกจากนี้ยังมีอาวุธลับคือ เข็มเงินน้ำแข็งเย็นที่มีพิษรุนแรงร้ายกาจ แค่เพียงสัมผัสก็สร้างความปวดร้าวสุดทนทาน หากถูกแทงเข้าไปย่อมไม่สามารถมีชีวิตสืบต่อ ทุกครั้งที่นางจะลงมือ จะประทับรอยฝ่ามือสีแดงไว้เท่ากับจำนวนคนที่ต้องสังหาร และมักจะลงมือในช่วงเวลารุ่งสาง ความอำมหิตของนางมีมาให้เห็นตังแต่เริ่มปรากฏตัว นางก็ลงมือสังหารสาวใช้ของเล็กลิบเตี้ยไปสามคนรวด หลังจากนั้นก็สังหาร เล็กลิบเตี้ยกับภรรยา และยังไล่ล่าพยายามสังหาร เทียเอ็งและเล็กบ่อซัง ซึ่งในเวลานั้นมีอายุเพียงเก้าขวบเท่านั้น ลี้มกโช้วมีศิษย์อยู่สองคน คนแรกคืออั้งเลงปอ ซึ่งถือเป็นสาวสวยอีกคนหนึ่ง แต่นิสัยก็ไม่ได้ดีไปกว่าผู้เป็นอาจารย์เท่าไหร่ คนที่สองคือเล็กบ่อซัง นางเป็นเด็กที่ถูกลี้มกโช้วสังหารบิดามารดา แต่กล้ำกลืนความแค้นแกล้งทำดีต่อนาง เพื่อรักษาชีวิตไว้ รอคอยโอกาสล้างแค้น ภายหลังเล็กบ่อซังก็หนีออกมาได้ ส่วนอั้งเลงปอก็เสียชีวิตด้วยน้ำมืออาจารย์ผู้เหี้ยมโหด
เรย์ (สตาร์ วอร์ส)

| --- | --- |
ตัวละคร สตาร์ วอร์ส
{{{ชื่อ}}}
{{{ภาพ}}}
{{{คำใต้ภาพ}}}
ตำแหน่ง: {{{ตำแหน่ง}}}
บ้านเกิด: {{{บ้านเกิด}}}
เกิด: {{{เกิด}}}
ตาย: {{{ตาย}}}
เผ่าพันธุ์: {{{เผ่าพันธุ์}}}
เพศ: {{{เพศ}}}
ส่วนสูง: {{{ส่วนสูง}}}
สังกัด: {{{สังกัด}}}
นักแสดง: เดซี ริดลีย์ (เอพพิโซด 7-9) เคลีย์ เฟลมมิง (แสดงเป็นเรย์ตอนเด็ก; เอพพิโซด 7)
หมวดหมู่ ตัวละครในสตาร์ วอร์ส
เรย์ (อังกฤษ: Rey) ชื่อจริง เรย์ สกายวอล์คเกอร์ เป็นตัวละครในสตาร์ วอร์ส แสดงโดยเดซี ริดลีย์ ซึ่งเป็นตัวละครหลักของสตาร์ วอร์ส ไตรภาคต่อ ปรากฏตัวครั้งแรกในภาพยนตร์เรื่องสตาร์ วอร์ส: อุบัติการณ์แห่งพลัง เรย์มีอาชีพเก็บขยะขายบนดาวจัคคู ในวัยเด็กเธอถูกทอดทิ้งไว้บนดาวจัคคูเพียงคนเดียว ซึ่งผู้ที่นำเธอมาปล่อยบอกไว้ว่าจะกลับมารับเธอ เรย์ใช้ชีวิตอยู่ไปวัน ๆ จนกระทั่งเธอเจอกับบีบีเอท ก่อนที่ยานไทไฟเตอร์ของปฐมภาคี ที่ฟินน์ และโพ ดาเมรอน ใช้หลบหนีมาตกบนดาวจัคคู และฟินก็พบกับเธอโดยบังเอิญ ทั้งคู่ต้องหลบหนีการตามล่าของปฐมภาคีด้วยกันจนทำให้เกิดความสนิทสนมกันมากขึ้น ด้วยเหตุผลบางอย่างเรย์ค้นพบว่า เธอมีความสามารถในการใช้ "พลัง" เช่นเดียวกับเจได ทั้งๆที่ไม่เคยรับการฝึกโดยตรง ทำให้ไคโล  เร็น เกิดกลัวว่าเธอจะกลายเป็นศัตรูที่ยากจะต่อกรด้วย เรย์ดั้นด้นเดินทางข้ามกาแลกซีไปหา ลุค สกายวอล์กเกอร์ เพื่อขอฝึกวิชาในศิลปะเจได ซึ่งในตอนแรกลุคไม่ยอมฝึกให้เธอเพราะหวาดกลัวความล้มเหลว แต่เมื่อเห็นความมุ่งมั่นของเธอ ลุคจึงยอมถ่ายทอดวิชาให้ แต่แล้วเรย์ก็สัมผัสได้ว่ายังมีความดีในตัวของไคโล เร็น โดยที่ลุคไม่เห็นด้วย จึงเกิดการโต้เถียงกัน สุดท้ายแล้วเธอจึงแยกตัวจากลุคมา เรย์ยังมีพลังความสามารถพิเศษที่แตกต่างจากเจไดคนอื่นๆ ด้วยการเชื่อมโยงแห่งพลังของเธอและไคโล  เร็น ทำให้ก่อเกิดพลังแห่งชีวิตรูปแบบใหม่ที่สามารถรักษาสรรพชีวิตได้ และนอกจากนั้นชาติกำเนิดที่แท้จริงของเธอคือหลานสาวของจักรพรรดิ ชีฟ พัลพาทีน และถือเป็นทายาทสืบทอดโดยตรง ตามประวัตินั้น จักรพรรดิพัลพาทีนมีบุตรชายคนหนึ่ง ที่ได้แต่งงานกับหญิงสาวคนหนึ่งจนตั้งครรภ์ และคลอดเรย์ออกมาในช่วงหลังยุทธการที่ดาวจัคคู บิดาของเรย์รู้ดีว่าจักรพรรดิพัลพาทีน ผู้ซึ่งเป็นบิดาของตนตั้งใจที่จะให้เรย์ ซึ่งเป็นผู้มีสัมผัสในพลัง มาเป็นผู้สืบทอดซิธลอร์ดแทนตน ตัวเขาไม่ต้องการดังนั้น จึงได้นำเรย์ไปซ่อนที่ดาวจัคคูและหลบหนีไป แต่จักรพรรรดิพัลพาทีนรู้ทันจึงได้ส่งโอชิ ซึ่งเป็นซิธมือสังหารไปตามล่าจนพบ และบีบเค้นให้เปิดเผยที่ซ่อนของเรย์ แต่บิดา-มารดาของเรย์ไม่ยอมบอก ทำให้โอชิทำการปลิดชีพทั้งคู่เสีย
เมื่อเรย์ปราบจักรพรรดิพัลพาทีนได้สำเร็จ เธอเดินทางไปยังดาวทาทูอีนที่เป็นดาวบ้านเกิดของลุค สกายวอล์คเกอร์ และได้ไปที่บ้านตระกูลลาร์ส(ที่ลุคเคยอาศัยอยู่ตั้งแต่ยังแบเบาะ) ซึ่งถูกทิ้งร้างมานานนับสามสิบกว่าปี ตั้งแต่   ลุคเดินทางออกจากดาวทาทูอีน เธอนำกระบี่แสงทั้งสองเล่มซึ่งเป็นลุคสกาย วอล์คเกอร์ และเลอา ออร์กานามาฝังดินใกล้กับบริเวณบ้าน  และได้อุทิศตนโดยรับนามสกุลใหม่ในฐานะ สกายวอล์คเกอร์
แหล่งข้อมูลอื่น

Rey in the Official StarWars.com Encyclopedia
| ด ค กสตาร์ วอร์ส: อุบัติการณ์แห่งพลัง |
| --- | --- |
ตัวละคร:  ฮาน โซโล  ลุค สกายวอล์คเกอร์  เลอา ออร์กานา  ไคโล เร็น  เรย์  ฟินน์  โพ ดาเมรอน  ชิวแบคคา  บีบีเอท  ซีทรีพีโอ  อาร์ทูดีทู  พลเรือเอกแอ็คบาร์  สตอร์มทรูปเปอร์ 
ยานอวกาศ:  มิลเลนเนี่ยม ฟาลค่อน  ยานพิฆาตดารา  ทายไฟต์เตอร์  เอ็กซ์วิงไฟต์เตอร์ 
ยานพาหนะ:  วอล์คเกอร์  สปีดเดอร์ไบค์